*Likumprojekts*

**Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā**

Izdarīt Kredītiestāžu un ieguldījumu brokeru sabiedrību darbības atjaunošanas un noregulējuma likumā (Latvijas Vēstnesis, 2015, 127. nr.; 2017, 47. nr.; 2019, 52. nr.) šādus grozījumus:

1. Izteikt 1.panta 46.punktu šādā redakcijā:

„46) **Izslēdzošais ieskaits** — rakstveidā noslēgtas divpusējas vienošanās (izslēdzošā ieskaita līguma) noteikumi, kuru piemērošana, iestājoties izpildes notikumam (tādam notikumam, par ko līdzēji vienojušies izslēdzošā ieskaita līgumā, ka, tam iestājoties, puses piemēro izslēdzošo ieskaitu), var tikt uzsākta vai nu ar viena līdzēja paziņojumu otram, vai automātiski, un kā rezultātā pēc savstarpēja pārrēķina, ieskaita vai citām tiesisko seku ziņā pielīdzināmām darbībām:

1) līdzēju savstarpējie prasījumi un saistības, kas izriet no izslēdzošā ieskaita līguma, tiek aizstāti ar savstarpēju pienākumu samaksāt summas, kas tiek noteiktas atbilstoši izslēdzošā ieskaita līguma noteikumiem, tai skaitā, ņemot vērā līdzēju sākotnējo prasījumu un saistību tirgus vērtību izslēdzošā ieskaita piemērošanas brīdī;

2) tiek sagatavots aprēķins par summām, kas vienam līdzējam jāatmaksā otram saskaņā ar šā punkta 1.apakšpunktu, un aprēķinātās summas tiek konvertētas vienā valūtā;

3) līdzējs, kura maksājamā summa ir lielāka, samaksā otram līdzējam tikai otra līdzēja maksājamās summas pārsniegumu (neto saldo).”

2. Izteikt 98.panta pirmās daļas 3.punktu šādā redakcijā:

„3) savstarpējās dzēšanas līgumiem;”

3. Izteikt 98.panta pirmās daļas 4.punktu šādā redakcijā:

“4) izslēdzošā ieskaita līgumiem;”

4. Aizstāt likuma 70.panta trešajā un ceturtajā daļā, 90.panta trešajā daļā un 99.panta pirmajā un otrajā daļā vārdus “savstarpējais ieskaits” attiecīgajos locījumos ar vārdiem “izslēdzošais ieskaits” attiecīgajos locījumos.

Finanšu ministrs J.Reirs

Davidovičs 67083931

gunvaldis.davidovics@fm.gov.lv